钦定古今图书集成/明伦汇编/官常典/第737卷 > 殷旦
## 钦定古今图书集成/明伦汇编/官常典/第737卷 > 殷旦

按《绍兴府志》：“旦，萧山人。永乐初进士。为监察御史，敢
言自任，不避权势。锦衣卫都指挥纪纲怙宠奢侈，旦
劾其奸恶数十事，纲遂弃市。自是贵幸敛戢。当时有
‘殷旦入朝，百官失色’之语。拜交趾按察司副使。黎利
叛安南，复于交趾，悉逐朝廷命吏易以所亲，独留旦，
欲用之。旦不屈，自经死。交人义之，具棺衾送其妻子”
出界上，后祀“乡贤。”